text: 36-årig er fængslet for kniv-overfald i Esbjerg
  01 maj 2019 kl. 12.19
  En dommer ved Retten i  i Esbjerg har onsdag besluttet at varetægtsfængsle en mand, der af politiet sigtes for at have overfaldet en kvinde med flere knivstik.
  Overfaldet skete tirsdag formiddag på Bøndergårdsvej i Esbjergs østlige del. Offeret, der er 36 år, blev stukket i brystkassen og i den ene arm.
  Ved onsdagens retsmøde blev den anholdte jævnaldrende mand fængslet i fire uger, oplyser politiet. Han sigtes for forsøg på manddrab.
  Den sigtede erkendte ved grundlovsforhøret, at han havde været voldelig mod den 36-årig kvinde i Esbjerg, men nægtede forsøg på manddrab. Det oplyser Syd- og Sønderjyllands Politi, efter at den 36-årige mand i dag ved et lukket grundlovsforhør ved Retten i Esbjerg blev varetægtsfængslet i fire uger.
  Den 36-årige mand havde en kniv med frisk blod på sig, da han blev pågrebet af politiet. Det skete tæt på selve gerningsstedet i umiddelbar forlængelse af overfaldet.  
  Den 36-årige har ikke kæret varetægtsfængslingen, oplyser Syd-og Sønderjyllands Politi.
  